En 32-årig mand fra Suldrup havde ikke held med sit foretagende, da han klokken 2 tirsdag nat opholdt sig ved en vognmandsforretning på Hvedemarken i Hobro med intentioner om at stjæle diesel. Med sig i bilen havde han to brændstofdunke på 25 liter, og dem fandt en vægter, der tjekkede virksomheden mistænkeligt. - Så han tilbageholdt den 32-årige indtil vi kom frem, fortæller vagtchef ved Nordjyllands Politi Poul Badsberg, der også oplyser, at den 32-årige er godt kendt af politiet.
Vægter tilbageholdt dieseltyv, indtil politiet kom.